امریکا خاریجی ایشلر ناظیرلیگی‌نین سؤزچوسو هدر نائورت امریکانین آنکارا‌داکی سفیرلیگینه قارشی ترور حادثه سینی حیاتا کئچیریله جگی ایله باغلی معلومات‌لاردان سونرا آپاریلان تحقیقات‌لارا گؤره تورکیه حکومتینه و تهلوکه‌سیزلیک قوه‌لرینه تشککور ائتدی.
نائورت مطبوعات کنفرانسیندا مسئله ایله باغلی آچیقلاما وئره‌رک: "سفیرلیگیمیز دونن کونسوللوق و ویزا خیدمت‌لرینه قاپا‌لی ایدی، بو گون آچیق اولا‌جاق. تورکیه حکومتینه، پولیسه و تهلوکه‌سیزلیک قوه‌لرینه بو مسئله‌نی تعقیب ائتدیک‌لری اوچون تشککور ائدیریک" دئدی.
قئید ائدک کی، آنکارا والی‌لیگی امریکا سفیرلیگی و وطنداش‌لاری‌نین قالدیغی یئرلره قارشی ترور تؤره‌دیله بیله جگی ایله باغلی امریکا منبع‌لرین‌دن آلینان معلومات‌لاردان سونرا تهلوکه‌سیزلیک تدبیرلری‌نین نظردن کئچیریلدیگینی و علاوه تدبیرلر گؤردوگونو آچیقلاییب.
تررور حادثه سی تؤرتمک تشببوسو ایله علاقه‌دار عراق وطنداشی و ترور تشکیلاتی داعش-ین عضوو اولان 4 نفر یاخالانیب.
